**П Л А Н- П Р О Г Р А М А**

**ЗА РАЗВИТИЕ ДЕЙНОСТТА И БИБЛИОТЕЧНАТА РАБОТА**

**ПРИ НЧ ,,ХР.СМИРНЕНСКИ-1934г.“**

**С.СЕЛЦИ ЗА 2024г.**

**ОСНОВНИ ПРИОРИТЕТИ**

1.Утвърждаване на библиотеката при читалището , като водещ културен и информационен център.

2.Обновяване и обогатяване на библиотечните колекции с традиционни/книжни/ и други носители на информация.

3.Осъществяване на ефективно библиотечно-информационно обслужване за различни категории читатели, като със специално внимание се работи в областта за насърчаване на четенето при децата.

4.Участие в проекти и партньорски програми. Изграждане на местни партньорства.

**А. КОМПЛЕКТУВАНЕ И ОРГАНИЗАЦИЯ НА БИБЛИОТЕЧНИЯ ФОНД**

1.Качествено комплектуване на библиотечния фонд с книжни и некнижни носители на информация чрез покупка, дарение, абонамент, участие в проекти и книгообмен.

1.1.Покупката като начин на комплектуване да бъде водеща. Да се търсят допълнителни начини за финансиране и участие в проекти.

1.2.Даренията , като един от основните начини за комплектуване на библиотечния фонд да се придобива съгласно ,,Инструкция за придобиване на дарения“

1.3.Да продължи воденето на ,,Книга на отказите“, като ежемесечно се проследява статистическа информация на отказите и след анализ на потребителските търсения фонда да се докомплектува с липсващите заглавия .

1.4.Да се докомплектува фонда с нови 150 библиотечни документа.

Срок: м. декември

Отг. П.Илиева

1.5.Периодично подреждане, хигиенизиране и онагледяване на подръчния и основен книжен фонд.

Срок: постоянен

Отг. П. Илиева

**2.Регистриране и обработка на библиотечния фонд.**

2.1.Да се извършва стриктно общата и индивидуална регистрация на библ. Документи чрез вписване в Книгата за движение на библиотечния фонд и Инвентарната книга.

Срок: постоянен

Отг. П. Илиева

**3.Прочистване на библиотечния фонд**

3.1.Да се извърши прочистване на библиотечния фонд след вторичен подбор и установяване на липсващи библ. документи.

3.2.Да се осъществи вторичен подбор на фонд книги в раздел ,,Българска художествена литература“ и отрасловия раздел. На основание извършения вторичен подбор да бъде отчислена морално остарялата и похабена литература и да бъдат съставени Актове за отчисляване. Данните за отчислените библиотечни документи да се впишат в Книгата за движение на БФ – част 2 и да се отразят своевременно в инвентарните книги.

Срок: м. ноември

Отг. П. Илиева

**Б. БИЛИОТЕЧНО – ИНФОРМАЦИОННО ОБСЛУЖВАНЕ**

**1.Основни приоритети при обслужване на читатели до 14г.**

а. По – пълно и качествено удовлетворяване на информационните потребности на читателите до 14 г. възраст.

б. Увеличаване броя на новите читатели.

в. Подпомагане на творческото развитие на децата чрез богато библиотечно и информационно пространство и дейности / летни читални , ателиета, работилници/.

г. Засилване интереса на децата към книгата и четенето , в конкуренция с новите мултимедийни продукти.

д. Организация и поддържане на детския раздел.

Срок: постоянен

Отг. П. Илиева

**2.Организация на обслужване на читателите**

2.1.Поддържане на регистрационната читателска картотека.

2.2.Обслужване на читатели по заявка на търсена книга, чрез услугата за резервация на желаното заглавие.

Срок: постоянен

Отг. П. Илиева

2.3.Работа с читатели – длъжници на библиотеката – обаждания по телефона на закъснели читатели, изпращане на ел. съобщения и писма , а в краен случай лично посещение.

Срок: постоянен

Отг. П. Илиева

2.4.Прочистване на читателските картони.

Срок: постоянен

Отг. П. Илиева

2.5.Изготвяне на справки за новополучената литература и разпращане на имейли на редовните читатели , които имат интерес.

Срок: постоянен

Отг. П. Илиева

2.6.През 2024г. да бъдат достигнати следните качествени показатели:

- читатели – 118

- посещения – 1150

- раздадена литература – 2150

Срок: м. декември

Отг. П. Илиева

**3.Справочно – информационна работа**

3.1.Подреждане на тематични витрини и изложби по плана за осъществяване на културно масова работа , както следва:

ББЗ – 3

Изложби – 1

Витрини – 42

Устни справки – 12

3.2.Експониране на изложба от новополучени книги в библиотеката.

Срок: постоянен

Отг. П. Илиева

3.3.През 2024г. да бъдат представени следните витрини:

**м. Януари**

**- 135г. от рождението на Николай Райнов,** български поет , литературен критик, изкуствовед, професор /1889 – 1954/

**- 120г. от рождението на Георги Караславов**, български писател /1904 - 1980/

**- 179г. от рождението на Стефан Стамболов** – български държавник, революционер, журналист и поет / 1854 – 1895/

**м. Февруари**

**- 255г- от рождението на Иван Крилов** , руски писател, сатирик и баснописец / 1769 – 1844/

**- 215г. от рождението на Чарлз Дарвин**, английски естествоизпитател, основоположник на съвременната биология и на учението за еволюционното развитие на видовете / 1809 – 1882/

**- 125г- от рождението на Дечко Узунов**, български художник / 1899 – 1986/

**м. Март**

**- 145г. от рождението на Александър Стамболийски ,** български политик и държавник, министър – председател / 1879 – 1923/

**- 90г. от рождението на Юрий Гагарин,** първият космонавт / 1934 – 1968/

**- 90г. от рождението на Христо Фотев** , български поет /1934 – 2022/

**- 95г. от рождението на Вера Мутафчиева**, български писател и историк, член на БАН / 1929 – 2009/

- **145г. от рождението на Стефан Л.Костов** , български драматург 1879 – 1939/

**м. Април**

**-105г. от рождението на Веселин Ханчев ,** български поет и преводач /1919-1966/

-1210 г. от смъртта на хан Крум, български владетел / неизв. – 814/

-145г. от приемането на Търновската конституция на Княжество България, 1879г.

**м. Май**

**- 180г. от рождението на Цанко Дюстабанов,** български революционер, търговец / 1844-1876/

**- 105г. от рождението на Найден Геров,** български поет /1919-1997/

**- 225г. от рождението на Оноре дьо Балзак**, френски писател / 1799-1850/

**- 165г. от рождението на Артър Конан Дойл,** английски писател, класик на криминалния жанр / 1859-1930/

**- 155г. от рождението на Георги Стаматов,** български писател /1869-1942/

**-175г. от рождението на Никола Обретенов,** български обществен и политически деец, участник в националноосвободителното движение /1849-1939/

**м. Юни**

**- 225г. от рождението на Александър Пушкин,** руски поет, драматург, литературен критик, историк, публицист и белетрист от периода на Романтизма / 1799-1837/

**- 120г. от рождението на Атанас Далчев ,** български поет, преводач и есеист / 1904-1978/

**- 115г. от рождението на Димитър Димов**, български писател и драматург/1909-1966/

**м. Юли**

**- 160г. от рождението на Петър Дънов,** български теолог и философ/1864-1944/

**- 55г. от рождението на Мария Лалева**, българска писателка. Автор на ,,Живот в скалите“ и Жена на годината на сп.,, Грация „ през 2019г./ 1969/

**- 235г. от рождението на Васил Априлов**, български възрожденски просветен деец и книжовник / 1789-1847/

**- 65г. от рождението на Здравка Евтимова,** българска писателка, преводачка, белетристка / 1959/

**- 120г. от рождението на Камен Калчев,** български писател /1914-1988/

**-200г. от рождението на Александър Дюма – син** , френски писател/1824-1895/

**м. Август**

**- 170г. от рождението на Михалаки Георгиев ,**български писател /1854-1916/

**- 275г. от рождението та Йохан Гьоте**, немски поет , мислител и естественик / 1749-1832/

**м. Септември**

**-105г. от рождението на Николай Хайтов,** български писател /1919-2002/

**-120г. от рождението на Николай Островски**, руски писател /1904-1936/

**- 165г. от рождението на Никола Начов,** български писател, историограф, библиограф и етнограф, автор на първата българска отраслова библиография/1859-1940/

**- 120г. от рождението на Стоян Венев**, български живописец и карикатурист / 1904-1989/

**- 145г. от рождението на Петко Тодоров**, български белетрист и драматург/1879-1916/

**м. Октомври**

**- 190г. от рождението на Любен Каравелов,** български писател, публицист, революционер – демократ / 1834-1879/

**- 1010г. от смъртта на Самуил,** български цар/ неизв. – 1014/

**- 160г. от рождението на Бранислав Нушич**, сръбски писател-хуморист и комедиограф / 1864-1938/

**- 210г. от рождението на Михаил Лермонтов,** руски поет и писател /1814-1841/

**- 95г. от рождението на Йордан Радичков,** български писател и драматург /1929-2004/

**- 140г. от рождението на Павел Орешков**, български книговед, библиограф и библиотекар. От 1929 до 1934г. е главен библиотекар в Народната библиотека в София, а през 1934-1947 г. е библиотекар в Министерството на войната /1884-1953/

**м. Ноември**

**- 110г. от рождението на Павел Вежинов,** български писател 1914-1983/

**- 80г. от рождението на Ставри Калинов** , български скулптор и художник/1944/

- **120г. от рождението на Орлин Василев**, български писател и драматург/1904-1977/

**м. Декември**

**- 135г. от рождението на Стоян Загорчинов,** български писател /1889-1925/

**- 180г. от рождението на Петко Киряков Калоянов / Капитан Петко Войвода**/, български революционер /1844-1900/

**- 100г. от рождението на Павел Матев**, български поет /1924-2006/

**- 135г. от рождението на Христо Ясенов,** български поет /1889-1925/

**- 130г. от рождението на Николай Хрелков**, български поет /1894-1950/

**- 115г. от рождението на Никола Вапцаров,** български поет /1909-1942/

**Тематични витрини**

* **1380г. от рождението на хан Аспарух/ Исперих/,** първи кан на славянобългарската държава / 644-701/
* **200г. от издаването на първия български буквар ,,Рибния буквар“** от д-р Петър Берон /1824/
* **130г. от издаването на ,,До Чикаго и назад“,** първият пътепис на Алеко Константинов /1894/
* **130г. от издаването на романа ,,Под игото“** на Иван Вазов , който през 1894г. излиза като самостоятелна книга.

3.4.Извършване на писмени и устни справки според читателските търсения с пълно използване на възможностите на традиционния справочен апарат и интернет ресурси.

Срок: постоянен

Отг. П.Илиева

**4.Справочно – библиографска дейност**

4.1.Осъществяване на устно библиотечно-библиографско обслужване.

4.2.Разпространение на библиотечно-библиографските знания чрез изнасяне на уроци и беседи.

4.3.Изнасяне на ББЗ беседи при посещения на новорегистрирани читатели. Запознаване на новите потребители със системата за организация и подреждане на библиотечния фонд.

Срок: постоянен

Отг. П. Илиева

4.4.Теми на уроците по ББЗ

- Запознаване с библиотеката – устройство и разположение на фонда.

Срок: м. юни

Отг. П .Илиева

* Как да определим точното място на определена книга?
* Справочни издания и работа с тях.

Срок: м .септември

Отг. П .Илиева

4.5.Инициативи свързани със Световния ден на книгата, Национална библиотечна седмица и маратон на четенето.

- Детска занималня – чета , пиша и рисувам.

- Четене на любими приказки.

- Презентирам книжката , която чета.

Срок: април-юни

Отг . П. Илиева

* Защо обичам да чета? – мотивиране на децата от началния курс да подобрят своите четивни умения чрез четене на любими книжки от дома и споделянето им с другите деца.
* Състезание за най-добър четец и разказвач под мотото ,,Въображението е ковчеже със злато, а четенето е ключа , който го отваря.“

Срок: м. юли

Отг. П. Илиева

* Четене на откъси от известни и обичани приказки, а децата да познаят техните заглавия.

Срок: м. август

* Под мотото ,,Обичаме да четем и рисуваме“ да бъде обособен специален кът за споделяне на сътвореното , с което децата да бъдат мотивирани да създават свои собствени продукти – книжки, рисунки, илюстрации по известни творби, които са прочели.

Срок: м. октомври

* Изложба на нови книги – приказки на различните народи, детски енциклопедии и др.

Срок: м. май – октомври

4.6.План – график на инициативи за насърчаване на четенето

1.Провеждане и популяризиране на инициативата ,,Моят подарък за нашата библиотека“ – създаване на навици и интерес за посещение на библиотеката.

Срок: постоянен

2.Осъществяване на проект ,,Десет причини да чета и да бъда образован“- насърчаване на четивната грамотност сред малцинствените групи.

Срок: постоянен

3.Организиране на групови четения ,,Любими приказни герои гостуват на най-малките“-повишаване мотивацията на подрастващите да четат художествена литература.

Срок: постоянен

4.Информиране на родителите за възможностите да подкрепят своето дете в прехода от детската градина в училище- създаване на нови навици и отговорности.

Срок: м. май

5.Литературно четене свързано с кръгли годишнини от рождението на български или чужди автори – 105г. от рождението на Николай Хайтов и неговите ,,Диви разкази“- с цел формиране култура на четене на разнообразна литература.

Срок: м. август

6.Участие в националната седмица на четенето и Маратон на четенето. Ден на Йордан Йовков – четене в библиотеката.

Срок: м. октомври

7.Лятна занималня и Арт ателие.

Срок: м.юни – м.август

**5.Професионална квалификация**

5.1.Редовно посещение на работните срещи организирани от Методичен отдел.

5.2.Използване на възможностите за добро партньорство с НПО за участие в семинари, организирани в рамките на различни проекти.

5.3.Повишаване ролята на самообразованието за придобиване на знания и умения за работа в екип, планиране и управление на библиотечните процеси, споделяне на опит и дискусии по професионални въпроси.

5.4.Редовно запознаване с публикации в професионалния печат, с цел следене на новостите в библиотечната практика. Споделяне на добри практики и изготвяне на предложения за оптимизиране на дейностите.

Изготвил: П.Илиева

**Г О Д И Ш Е Н О Т Ч Е Т**

**ЗА РАБОТАТА НА ЧИТАЛИЩЕ ,,ХР.СМИРНЕНСКИ – 1934г.“ с.СЕЛЦИ**

**ЗА 2023г.**

**А. ЧИТАЛИЩНА ДЕЙНОСТ**

**Основни задачи:**

1.Да опазим културно – историческото наследство и националните традиции.

2.Да спомага изграждането на ценностна система у деца и младежи.

3.Да поддържа и обогатява материалната база.

4.Да разработва и организира инициативи/проекти/ за общностно и местно развитие и финансиране на читалищната дейност.

5.Да поддържа активно сътрудничество между читалищата в общината и страната.

**1.Културно - масова работа**

Културно-масовата работа през 2023г. беше насочена предимно към отразяване на празниците ,бележити дати, годишнини и културни инициативи за задоволяване потребностите на жителите от селото. Първият голям национален празник , който отбелязахме беше 3 март. Пред паметника на загиналите във войните отдадохме почит към героите, заплатили с живота си свободата на България.

На 24 юни – Еньовден , организирахме в салона на читалището голям концерт – спектакъл с участието на народните изпълнители Димитър Аргиров и Соня Чакърова. Салонът беше препълнен и чувството на удовлетвореност от съприкосновението с известните изпълнители споделен и неподправен.

На 16 и 17 септември имаше Дни на отворените врати на читалищата в община Садово.

За периода 15 – 22.09. в читалището беше подредена изложба на Кета Петрова – художник , който живее в селото. На 16.09. бяха организирани масови игри за деца, мами и баби пред сградата на читалището.

На 17.09. беше организирана среща на бивши и настоящи участници в певческата група под надслов ,,Среща на поколенията – новото начало 2007“.

През м. май , м. септември и октомври бяха организирани посещения на театралните постановки в гр. Садово. За всички желаещи бяха осигурени билети и транспорт.

Читалището е основен организатор при отбелязване на честванията , свързани с бележити дати и годишнини, както и на националните празници.

Също така отбелязваме и големите християнски празници – Великден , Лазаровден , Коледа.

На Лазаровден и Коледа сцена за изява става селото. Участниците в двете обредни групи ,,Традиция“ – за Лазаровден – женската група, а на Коледа мъжката група от коледари. По традиция събраните от лазарките яйца се боядисват от децата в читалището и се носят в църквата.

През лятото в читалището се организира Лятна занималня от 15 юни до 30 юли , като за всяка седмица има определена тема – седмица на българския фолклор, седмица на забавната наука , училище за добри обноски и др.

Арт ателието също събираше своите участници всеки четвъртък от 14 до 16 часа. Занимавахме се с изработване на сувенирни кутийки, цветя от креп хартия, декориране на рамки за снимки, събиране на листа в парка и подреждането им в хербарий.

В клуб ,,Краезнание“ участват деца между 6 – 14 годишна възраст. Основната задача на клуба е възпитаване в дух на родолюбие и уважение към националните традиции и култура. Стремим се да формираме траен интерес към историята на селото, да изградим позитивно отношение към българското културно – историческо наследство.

Изключително внимание читалището отделя за социализирането на малцинствената общност в селото. Стремим се да бъдат приобщени към групите за занимания и да не чувстват някаква разделителна бариера. Всички заедно отбелязахме и Международния ден на детето – 1 юни – с много занимателни игри, награди и лакомства.

**2.Художествено творческа дейност**

В читалището развиват своя талант и умения около 15 деца и над 20 възрастни:

2.1.ФПГ ,,Тракийски напеви“ с р-л Мариела Лентова

2.2.ФФ ,,Дъга“ с р-л Мариела Лентова

2.3.Дует ,,Пафти“

2.3.Трио Селци

2.4.Мариела Лентова, Атанаска Колева – индивидуални изпълнители

2.5.ДФ ,,Звънче“

2.6.ТС ,,Родолюбие“

2.7.ЖОГ ,,Традиция“

2.8.МОГ ,,Традиция“

2.9.Група за художествено слово

2.10.Клуб ,,Краезнание“

2.11.Арт ателие ,,Сръчковци“

Изключително успешен сезон за всички колективи, но най вече за певческите , защото летния сезон е времето на фестивалите и конкурсите. Достойно представяне на националния конкурс ,,С песните на Златка Ставрева „ в гр.Бургас , зала Химик , където получихме специалната награда на Кметство Китен, участие в Садово – фестивала ,,Георги Пендов“ , участие във фестивала за народна носия в с.Караджово, участие в голямото надпяване на Рожен, в храмовия празник на Араповския манастир, във фестивала ,,С песните на Стайка Гьокова“ в гр.Карнобат, където взехме приза в раздел ,,Обработен фолклор“ и много други.

Радостен е фактът, че когато започнем подготовката и провеждането на дадено мероприятие се включват всички самодейци да помагат и се създава много приятна и ползотворна обстановка , където задачите бързо биват завършени. Ето защо, изказвам едно голямо благодаря на всички участници самодейци, на нашите съмишленици и доброволци, които винаги подкрепят мероприятията и инициативите ни и се включват с душа и сърце .

**3.Организационна дейност**

Народно читалище ,,Хр.Смирненски – 1934г.“ организира дейността си в съответствие със ЗНЧ. Уставът на читалището и другите нормативни документи са в интерес утвърждаването на читалището като обществено значима институция в полза на гражданите. Важна част от неговата работа е разширяването на кръга от партньори и добро сътрудничество с други културни институции, както и работа по проекти и програми за обезпечаване на дейността. Подобряване на предлаганите услуги с цел привличане на нови потребители.

През изминалата година има 4 заседания на читалищното настоятелство, на които са обсъждани и взети решения , свързани с текущата дейност на читалището.

**4.Социална дейност**

- Доброволческа дейност – извършване на безплатни услуги в библиотеката, почистване и подреждане на материалната база и др. Работата на самодейните колективи също е плод на доброволчески труд.

- Работа с различни възрастови групи- читатели, самодейци , малцинствени групи.

- Работа с хора с увреждания и осигуряване на достъп на тези хора до дейността на читалището – да бъдат приоритетно обслужвани и подпомагани, като им бъде оказвано пълно съдействие.

**5.Финансиране**

През 2023г. обезпечаването на читалищната дейност бе осъществено от държавната субсидия, разпределена от общинския съвет. Читалището не разполага със собствени приходи, а даренията са само от книги за библиотеката.

**6.Материално – техническа база**

По отношение на материално-техническата база, нейното обновяване и поддържане е важно условие за развитието на читалищната дейност. Сградата е в добро състояние. Основен ремонт е направен през 2014г., а през 2020г. беше извършен ремонт на тавана на сцената, който беше основно препокрит с нови плоскости. Поставен е и страничен парапет на стълбището.

Читалището разполага със собствена озвучителна техника и мултимедиен проектор.

**7.Музейна сбирка**

В читалището има обособена музейна сбирка , в която са събрани облекла и предмети присъствали в бита на жителите от селото. Един от най-ценните експонати е фотография от 1934г. – посещението на цар Борис Трети при откриване на училището в селото.

Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници сме работили за хората, и че за постигане на още по-добри резултати разчитаме на всички вас, членовете на читалищното настоятелство, самодейци и доброволци.

**Б. БИБЛИОТЕЧНА РАБОТА**

**1.Основни приоритети**

Работата на библиотеката през 2023г. беше насочена към предоставяне на ресурси и услуги чрез различни канали на комуникация за удовлетворяване на потребностите на отделни лица и групи по образование, информация и личностно развитие.

1.Утвърждаване на библиотеката като водещ културен и информационен център.

2.Обновяване и обогатяване на библиотечните колекции с традиционни / книжни/ и други носители на информация.

3.Осъществяване на ефективно и рационално библиотечно-информационно обслужване за различните категории читатели, като със специално внимание се работи в областта за насърчаване на читаемоста при децата.

4.Участие в проекти и партньорски програми .Изграждане на местни партньорства.

**2.ОРГАНИЗАЦИЯ И УПРАВЛЕНИЕ НА БИБЛИОТЕКАТА**

**2.1.Социално – икономическа и демографска характеристика**

Библиотеката при НЧ,,Хр.Смирненски-1934г.“ през 2023г. обслужва население от 513 човека, от тях 73 до 14 год. Възраст. Преобладаващото население е българско, но има и доста ромски семейства. В селото няма детска градина и училище, като нашите деца се извозват до съседното село , където има такива. Някои деца, предимно от ромски произход посещават помощното училище в с. Богданица. Основен поминък на населението е земеделието, но много младежи пътуват до Пловдив и околните села , където работят.

**2.2.Фиксиране на общия обем на относителните библиотечни показатели**

**2023 2022**

1.обхватност 23,6 23,2

2.посещаемост 10,3 10,5

3.читаемост 18,5 17,7

4.осигуреност на жител от фонда 8,8 8,9

5.осигуреност на потребител от фонда 37,3 38,2

6.обръщаемост 0,5 0,4

7.придобити документи

- на жител 0,3 0,3

- на потребител 1,3 1,3

8.средства за нови б.д.

- на жител 4,23 2,24

- на потребител 17,92 9,66

Библиотечната документация се води редовно и е в много добро състояние. Новопостъпилата литература своевременно се инвентира в инвентарната книга, обработва се по УДК , след което общия брой се записва в част 1 на КДБФ .Книгите постъпили като дарение се приемат чрез Акт за придобиване на библ. документи без съпроводителен документ и се прилага списък с постъпилите заглавия. Библиотеката редовно представя информация на Читалищното настоятелство за своята работа или при решаването на даден проблем свързан с обслужването на нейните потребители.

**2.3.Анализ на читателската активност на потребителите до 14г.**

Както и през изминалите години , така и през 2023г. броят на учащите потребители е най висок – 77 , а тези до 14г. са 44.Забелязва се лек спад на тази група потребители, поради навлизането на новите технологии – интернет, електронни книги и др. От своя страна библиотеката полага усилия за задържане и предизвикване интереса с нови инициативи и практики, които да мотивират потребителя да посещава по-често библиотеката – закупуването на нови книги в областта на занимателната наука , ангажираност към по-малките – да им се четат приказки от нови детски книжки.И тази година по случай Деня на народните будители – 1 ноември бяха връчени грамоти за най-активен читател през годината.

**3.УПРАВЛЕНИЕ НА БИБЛИОТЕЧНИЯ ФОНД**

**3.1.Нови документи**

През 2023г. към фонда на библиотеката бяха набавени **152** нови библиотечни документа на стойност **2 168,30** лв. Основните канали на набавяне са:

* От бюджета – 27 бр. - 474,92 лв.
* От дарения - 48 бр. - 471,42 лв.
* От участие в проекти – 77 бр. - 1221,96 лв.

**3.2.Характеристика на фонда**

Фондът на библиотеката е разположен в две помещения на площ около 25 кв.м. Към 31.12.2023г.фондът наброява 4 511 б.д. разпределен в 4 раздела – отраслови – 958 б.д., художествена литература за възрастни – 3060 б.д. , ДОЛ – 15 б.д. и ДХЛ – 478 б.д.

Във всеки раздел библиотечните документи са подредени по авторов знак на сигнатурния етикет и са разделени с азбучни разделители, а на вътрешната заглавна страница е отразена сигнатурната класификация по УДК.

Общото състояние на фонда е много добро. През 2023г. не е правена инвентаризация, а само прочистване, съгласно Наредбата за ВППБФ и бяха отчислени 192 б.д. на стойност 185,31 лв. по причина физически изхабени. Отчисленията бяха отразени във 2 и 3 част на КДБФ и в инвентарните книги.

В няколко поредни години проектите, които изготвя библиотеката по Програма ,,Българските библиотеки – съвременни центрове за четене и информираност“ от МК , успяхме до голяма степен да обновим фонда с нови библиотечни документи, като в по-голяма степен това са раздел Детска художествена литература и раздел Художествена литература за възрастни.80% от новопостъпилите библиотечни документи са на съвременни български автори , чиито произведения се радват на завиден интерес от страна на читателите.

Има набавени 18 нови заглавия към отрасловия раздел.

**4.БИБЛИОТЕЧНО ОБСЛУЖВАНЕ**

**4.1.Параметри за обслужване на читателите**

Общия обем за обслужване на читателите библиотеката за 2023г. са:

**2023 2022**

* Читатели 121 119
* Посещения 1268 1235
* Заети б.д. 2140 2204

Библиотеката има изработен Правилник за работа с читателите, който е изготвен според правилата и изискванията за работа в читалищна библиотека и Правилник за дейността и услугите , които предлага библиотеката. Читателите, пресрочили срока за връщане на заети библ. документи биват своевременно уведомявани чрез SMS или по телефона. Ако потребителят не вземе под внимание тези известия , библиотекаря прави лично посещение.

През периода са направени 6 устни справки , а информираните лица са 19.Читателските откази са 5, но се стремим да ги сведем до минимум.

**4.2.Методи и форми за насърчаване на четенето при учениците от начален етап**

Училището и библиотеката са институциите, в които едно дете в своя начален етап на образование започва своето израстване и формиране като личност. В училище то придобива навици и знания , а в библиотеката ги развива и затвърждава. Ето защо тя трябва да привлича тяхното внимание, да ги подкрепя, насочва и помага в образователния процес. За да бъде стимулирано едно дете да посети библиотеката трябва да предизвикаш в него нещо ново, интригуващо, забавно, да провокираш скрития стремеж към непознатото, да развихриш въображението му.В нашата библиотека има обособен кът за четене. Много често децата носят книжки от къщи, разказват какво са чели или започват отново да ги четат на другите деца. Така , с поредица колективни четения и ние се включихме в Маратона на четене, а за 1 ноември – Деня на народните будители , за всички деца проявили активност при четенето бяхме подготвили поощрителни грамоти за най-активен читател.

**5.СПРАВОЧНО – БИБЛИОГРАФСКО И ИНФОРМАЦИОННО ОБСЛУЖВАНЕ**

Справочния раздел е в добро физическо състояние, като всяка година се стремим той да бъде допълван с нови и актуални библиотечни документи. Тази година бяха набавени 18 нови заглавия: 0 – 1бр., 1 – 2 бр., 3 – 1 бр., 62,64/69 – 1бр., 7 – 7 бр., 82/89 – 1 бр., 9 – 4 бр. , 91 – 1бр.

Стараем се библиотеката да предлага библиотечни документи , които да задоволяват изискванията, интересите и потребностите на потребителите. Като ниво на актуалност и наличие на всички новости по отношение на бързо развиващите се технологии има още много какво да се желае, но като се има в предвид профила и населението, което обслужва библиотеката, смятам , че на този етап справочния раздел на фонда задоволява необходимите потребности на потребителите от информация.

**6.КУЛТУРНИ ДЕЙНОСТИ**

**6.1.Клубна дейност**

Към библиотеката работи клуб ,,Краезнание“, в който вземат участие 9 деца/ ученици от 2 – 6 клас / .Краеведската дейност води до установяване на трайни връзки на учениците с местното население, културните институти и обществени организации, стимулира децата към участие в общественополезни дейности. В своята мисия клубната дейност по краезнание се води от желанието ,, да се разчупят“ определени стериотипи и да се разкрие образът на една съвременна иновационна форма за образователно – възпитателна работа с децата. Нашата основна идея е децата сами да изградят свои собствени представи за недалечното минало на българите, за тяхната вяра , по актуални въпроси свързани с духовния, културния и материалния начин на живот. С децата правим и доста ,, изнесени“ уроци - посещения и на различни културни обекти в селото и региона – дестилерията , параклиса ,,св.пророк Илия“ край селото, Араповския манастир , а през тази година ще посетим къщата музей на Георги Караславов в гр. Първомай.

**6.2. Популяризиране на библ. документи чрез експонирането им в изложби и витрини**

На отделен рафт в библиотеката е обособен кът за новите заглавия и целогодишно е на разположение на потребителите при свободен достъп. Подреждат се кътове и витрини свързани с бележити дати и годишнини като утвърден начин за популяризиране на творчеството на авторите или събитията.

**6.3.Проведени инициативи във връзка с 23 април – Световен ден на книгата и авторското право, Национална библиотечна седмица и Маратон на четенето.**

**1.**За четенето и мястото на книгата в живота на децата:

- подари книга с послание ,, хубаво е да се чете“

- за четенето и любовта към книгата

- най-лесният и истински подарък – книгата

2.Национална библиотечна седмица

- Ролята на библиотеките за постигане на целите на устойчиво развитие

- Търсене и прилагане на нови иновативни методи в работата с потребителите на библиотечни услуги.

3.Проведе се анкета на тема : „Защо и какво обичам да чета?“

4.,,Моите любими приказки „ – децата представят своите любими приказни герои.

5.,,С баба приказки разказвам“ – група поканени баби разказаха приказки от своето детство.

6.,,Подарявам моята любима книжка на по- малко дете“

7.В рамките на Националната седмица на четенето имахме посещение на представянето на романа ,,Рано или късно“ от Нидал Алгафари.

**Други инициативи през годината:**

1.06.01. – 175г. от рождението на Христо Ботев – поетична вечер.

2.13.01. – 160г. от рождението на Алеко Константинов – витрина

3.18.01. – 145г. от рождението на Пейо К. Яворов – витрина

4.03.03. – 145г. от подписването на Санстефанския мирен договор, на Руско – турската освободителна война и Освобождението на България от османско владичество / 1878/ - презентация , поетичен рецитал.

5.12.04. – 100г. от рождението на Радой Ралин – витрина и литературно четене.

6.20.04. – 130г. от рождението на Елисавета Багряна – витрина, поетична вечер с участието на групата за художествено слово.

7.08.06. – 120г. от рождението на Филип Кутев – презентация , изпълнения на ЖНХ ,,Тракийски напеви“ при читалището на негови популярни обработки.

8.12.09. – 125г. от рождението на Димитър Талев – литературно четене.

9.17.09. – 125г. от рождението на Христо Смирненски – презентация

10.01.11. – Ден народните будители – витрина , презентация

11.15.11. – 110г. от рождението на Асен Босев – витрина

**Тематични изложби**

**1.**100г. от Лондонския мирен договор, с който се слага край на Балканската война / 1913/

2.120г. от избухването на Илинденско – Преображенското въстание/1903/

3.115г. от Независимостта на България

4.100г. от началото на Септемврийското въстание

5.

**7.ПРОЕКТИ**

През изминалата година работихме по четири проекта:

1.,,Българските библиотеки – съвременни центрове за четене и информираност“2023

2.НФ,,Култура“ - ,,Мобилност“ – за финансиране на международни участия в областта на любителското творчество.

3.Програма ,,Спорт за децата в свободното време“ – организиране и провеждане на спортни игри и занимания за децата в свободното време.

4.Конкурс на фондация ,,Работилница за граждански инициативи“ – за финансиране на проекти по програма ,,Живо наследство“ , която програма е насочена към подкрепа на инициативи за опазване, развиване и популяризиране на местното културно материално и нематериално наследство с активното участие на местни жители.

Изготвил: Петрана Илиева – секретар

**КУЛТУРЕН КАЛЕНДАР НА НЧ,,Хр.Смирненски-1934г.“с.СЕЛЦИ**

**ЗА 2024г.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 05.01. | читалище | **176г. от рождението на Хр.Ботев – поетична вечер** | читалище | П. Илиева |
| 21.01. | читалище | **Ден на родилната помощ** | читалище | П.Илиева,К.Колева |
| 14.02. | Лозов масив край селото | **Трифон Зарезан – пресъздаване на обичая ,,Зарязване“** | читалището | П.Илиева,К.Колева |
| 01.03. | Пенсионерския клуб | **,,Не се гаси туй що не гасне“ – ден на самодееца** | читалището | П.Илиева, К.Колева |
| 03.03. | Паметника на загиналите войни | **Тържествено отбелязване Освобождението на България** | читалището | П.Илиева , К.Колева |
| 08.03. | Пенсионерския клуб | **,,Ти си ме родила…“ – международен ден на жената** | читалището | П.Илиева,К.Колева |
| 01.04. | читалище | **,,Да подарим усмивка“ – ден на хумора и шегата** | читалището | П.Илиева ,К.Колева |
| 27.04. | селото | **Лазаруване – пресъздаване на обичая** | читалището | П.Илиева,К-Колева |
| 02.05. | читалището | **Работилничка за шарени яйца** | читалището | П.Илиева,К.Колева |
| 10.05. | читалище | **Среща разговор с колеги, послучай професионалния празник на библиотекаря** | читалище | П.Илиева,К.Колева |
| 24.05. | библиотеката | **,,Кой създаде нашите букви?“- беседа** | читалището | П.Илиева |
| 01.06. | читалището | **Ден на детето – занимателни игри** | читалището | П.Илиева,К.Колева |
| 20.07. | площада | **Илинден – традиционен събор на селото** | Читалище и кметство | Ст.Стефанов,К.Колева, П.Илиева |
| 21 – 22.09. | читалище | **Ден на отворените врати в читалището** | читалището | П.Илиева,К.Колева |
| 25.09. | читалището | **Среща с български писател** | читалището | П.Илиева,К.Колева |
| 01.11. | читалището | **Ден на народните будители** | читалището | П.Илиева,К.Колева |
| 20.12. | Пенсионерския клуб | **,,Ой Коледо, мой Коледо“- коледна седянка** | читалище | П.Илиева, К.Колева |
| 24.12. | селото | **Коледуване – пресъздаване на обичая** | читалище | П.Илиева,К.Колева |